Meer skermtyd in afsondering: Versorg jou oë só(Foto: Pixabay) Tydens die landwye afsondering het mense se tuiste ook hul werkplek geword, kinders kyk meer televisie, vergaderings vind nou op ŉ rekenaar plaas, kinders moet voor ŉ skerm leer en selfs sosiale geleenthede vind aanlyn plaas. Die nuwe leefstyl veroorsaak ŉ groot toename in skermtyd vir kinders én ouers. Dit is wonderlik dat ons digitaal met mekaar kan kommunikeer en dat die internet so ŉ goeie bron van inligting is, maar te veel van ŉ goeie ding kan ook sleg wees, veral wanneer dit by jou oë kom. “Die verlengde gebruik van digitale toestelle plaas ongelooflike spanning op jou oë en kan jou sig beïnvloed,” sê Ruahan Naude, die uitvoerende hoof en stigter van Dynamic Vision Suid-Afrika. Hy verduidelik dat blou lig, afkomstig van skerms van selfone, rekenaars, skootrekenaars en tablette, skadelik is vir jou oë omdat dit die hoogste vlak van energiegolwe vanaf sigbare lig uitstraal en dít penetreer reg deur die oog se natuurlike filter, tot by die agterkant van die oog. Dié soort blootstelling oor ŉ tydperk kan skade aan die agterkant van die oog aanrig, wat die kans op ouderdomsverwante makulêre degenerasie (AMD) en permanente sigverlies vergroot. “Meer onmiddellik, kan dit ook bydra tot moegheid, vervaagde sig, oë wat water en hoofpyne. Te veel skermtyd, veral net voor slaaptyd, kan jou slaap omkrap,” sê Naude. Hierdie sigverwante probleme weens te veel tyd voor skerms word rekenaarvisie-sindroom genoem. Tekens dat jy dalk daaraan ly, behels: Hoe kan jy jou oë help?